Delaunay-Belleville

Automobiles Delaunay-Belleville var et fransk bilmerke fra St. Denis sur Seine.

På begynnelsen av 1900-tallet var de blant de mest ettertraktede bilene i verden. Tsar Nikolas II hadde merket som sin favoritt. I 1908 laget firmaet et tsar-modell kalt SMT (Sa Majeste le Tsar) med en 11,8 liters motor. Den kjente franske anarkisten Jules Bonnot brukte en Delaunay-Belleville for sitt første ran.
venstre|miniatyr|Delaunay-Belleville, 1908
De fleste modellene hadde motor med seks sylindre i rekke, med en rund radiator som gjorde dem lett gjenkjennelige. I slutten av 1920-årene gikk firmaet over til å produsere lastebiler og militære kjøretøy.

 Referanser 
Cars store billeksikon, bind 10 (DEC-DKR), Skandinavisk Presse AS, 1989, s. 766. ISBN 82-7232-194-7

Kategori:Bilmerker